Kuinka kauan kestää lento Makedoniaan?
Makedonian lennot vaihtelevat kestoltaan valitsemasi lentoreitin mukaan. Helsinki-Vantaan lentoasemalta Skopjeen lentoaika on parhaimmillaan alkaen noin viisi tuntia. Nopeimpiin lentoreitteihin sisältyy vain yksi välilasku. Jos lentoreittiisi kuuluu erityisen pitkä vaihtoaika tai useampi välilasku, voi matka-aika venyä noin seitsemästä yhdeksään tuntiin. Vertaa lentoja tarkkaan, sillä Makedoniaan voi lentää monien eri reittien kautta. Kahden vaihdon lennot voi toisinaan saada yhden välilaskun lentoja hieman edullisemmin, mutta säästö voi olla tarvittavaan vaivannäköön nähden pieni.
fi
Kuinka löydän halvat lennot Makedoniaan?
Budjettimatka Makedoniaan onnistuu parhaiten suunnittelemalla matka esimerkiksi syksylle tai alkutalvelle, jolloin lennot maahan ovat tavallisesti halvimmillaan. Mikäli suuntaat Makedoniaan kevät- tai kesälomamatkalle, varmistat edulliset lennot ja hotellit varaamalla ne ajoissa. Lentovaraus kannattaa tehdä viimeistään noin 50–60 päivää ennen matkaan lähtöä. Lentojen hintoja kannattaa vertailla tarkkaan, sillä edullisenkin lentosesongin aikana hinnat vaihtelevat. Alkuviikosta, esimerkiksi tiistaisin, lennot Makedoniaan saa yleensä loppuviikkoa edullisemmin. Budjettireissaajan kannattaa välttää suosituimpina kesälomakuukausina ja vuodenvaihteessa matkustamista.
fi
Mikä lento on halvin kohteeseen Pohjois-Makedonia?
Parhaat momondo-sivustolta löytyneet hinnat lennoille kohteeseen Pohjois-Makedonia ovat:54 € per henkilö Wizz Air-lennolle89 € per henkilö Croatia Airlines-lennolle134 € per henkilö Air Serbia-lennolle
fi
Milloin on paras aika matkustaa Makedoniaan?
Makedonian paras matkailusesonki sijoittuu lämpötilojen puolesta kevääseen ja kesään. Etenkin heinä-elokuussa sää Makedoniassa on parhaillaan helteinen ja sateet vähäisiä. Esimerkiksi Skopjen seudulla nautitaan näinä kuukausina noin 30 asteen lämpötiloista. Lentoliput Makedoniaan ovat kesäkaudella kuitenkin keskimääräistä kalliimpia. Hintojen nousu alkaa jo keväällä, huhti-toukokuussa. Halvat lennot Makedoniaan saat napattua helposti etenkin syksylle ja alkutalvelle. Syys-, loka- ja marraskuussa lennot ovat pääsääntöisesti edullisia ja myös majoituksen saa näille kuukausille kesälomakuukausia selvästi pienemmällä budjetilla. Säiden puolesta syksy on miellyttävän leutoa matkailuaikaa, ja se sopii mainiosti niin aktiivilomailijoille kuin Makedonian kaupunkikohteisiin suuntaavillekin. Esimerkiksi lokakuussa keskilämpötila on noin 13 asteen paikkeilla. Sateet ovat syksyllä mahdollisia, mutta ne eivät häiritse lomailua Makedoniassa. Eniten maassa sataa joulu-helmikuussa.
fi
Mitkä lentoyhtiöt lentävät suoraan Makedoniaan?
Suomen ja Makedonian välillä ei liikennöidä suoria reittilentoja, mutta halvat lennot Makedoniaan voi saada helposti vähintään yhden vaihtokentän kautta. Helsinki-Vantaan lentoasemalta pääkaupunkiin Skopjeen liikennöivät kätevillä yhden vaihdon lennoilla esimerkiksi kroatialainen Croatia Airlines ja turkkilainen Turkish Airlines. Mikäli matka-aikatauluusi sopivat hieman pidemmät kahden välilaskun yhteydet, lennot voi saada myös esimerkiksi Lufthansan tarjonnasta. Usein lennot Makedoniaan liikennöidään ainakin kahden lentoyhtiön voimin, ja reittejä maahan operoivat myös esimerkiksi suomalainen Finnair ja unkarilainen halpalentoyhtiö Wizz Air. Lähes kaikki lentoreitit Suomesta kulkevat Makedoniassa Skopjeen. Muihin Makedonian kaupunkeihin lentoyhteydet ovat heikot, sillä kotimaan lentoja maan sisällä ei juurikaan lennetä. Skopjessa lennot ottaa vastaan Skopjen kansainvälinen lentoasema (Skopje International Airport), joka sijaitsee noin 17 kilometrin päässä Skopjen kaupunkialueesta.
fi
Tarvitaanko Makedoniaan passi tai viisumi?
Makedonia ei kuulu Euroopan unioniin eikä Schengen-alueeseen. Suomen kansalaiset voivat silti matkustaa maahan ilman viisumia. Viisumivapaa oleskelu Makedoniassa saa kestää enintään kolme kuukautta (90 vuorokautta) ja se koskee ainoastaan turistimatkoja. Mikäli suunnittelet tätä pidempää Makedonian matkaa, voit pyytää lisätietoja viisumin anomisesta Makedonian konsulaatista Helsingissä tai Makedonian suurlähetystöstä Tukholmassa. Makedonian lentokentillä järjestetään rajatarkastuksia, eli mukana matkassa on oltava myös passi.
fi